नरैना में दादू मेला आज से, तैयारियां पूर्ण
नरैना। भारतवर्षमें प्रसिद्ध दादूपंथ का वार्षिक दादू मेला शुक्रवार से होगा। मेले की सभी तैयािरयां पूर्ण कर ली गई हैं। देश के कोने-कोने से दादूपंथ के संत महात्मा अनुयायियों का नरैना नगर में पहुंचने का सिलसिला जारी है। दादूमठ के सर्विधिकारी ओमप्रकाश दास स्वामी के अनुसार फाल्गुन शुक्ला पंचमी से एकादशी तक महान संत दादूपंथ के प्रथम गुरु संत दादूदयाल के प्रादुर्भाव दिवस पर लगने वाला वार्षिक मेला इस बार 3 से 8 मार्च तक वर्तमान पीठािधश्वर गोपाल दास महाराज के सान्निध्य दादू सामाजिक संस्थान की देखरेख में प्रारम्भ होगा। शुक्रवार प्रात: पंथ परम्परानुसार कस्बे के बाहर सिंगली की पाल पर विराजमान आचार्य प्रवर गोपालदास महाराज को शोभायात्रा के रूप में पूरे लवाजमे के साथ दादूमठ लाया जाएगा इसके साथ ही दादू मेला प्रारम्भ होगा। दादूमठ के व्यवस्थापक हिरओम दास स्वामी के अनुसार बाहर से आने वाले संत महात्माओं श्रद्धालुओं के लिए दादू मठ में ठहरने भोजन की निशुल्क व्यवस्था की गई है। पूरे मठ को रोशनी से सजाया गया है।
16वीं पदयात्रा 5 को
पचकोडिया। पचकोडियासे खाटूश्याम जी की 16 वीं पदयात्रा रविवार को प्रात: 8 बजे खेजडे़ वाले बालाजी मंदिर से रवाना होगी। आयोजन समिति के बन्नाराम सुंडा रामचन्द्र भंगार ने बताया कि पदयात्रा का रात्री विश्राम सरकारी स्कूल सूरपुरा में होगा तथा सोमवार को पदयात्रा खाटूश्याम पंहुचेगी।
फुलेरा|श्रीश्यामपदयात्रीजन सेवा समिति फुलेरा की सभा गुरूवार को समिति कार्यालय पर त्रिलोकचन्द सोनी की अध्यक्षता में हुई। 5 मार्च को खाटूश्याम जी की 13वीं पदयात्रा रवाना करने का निर्णय लिया गया। प्रवक्ता मोहनलाल सैनी ने बताया कि पदयात्रा 5 मार्च को प्रात: 7.30 बजे श्रीरामनगर स्थित बालाजी की बगीची से रवाना होकर सियाराम बाबा की बगीची, वीर हनुमान मन्दिर, पुराना फुलेरा, सिद्ध गणेश मन्दिर, गांधी चौक होते हुए खाटूश्याम जी के लिए रवाना होगी। कार्यक्रम के लिए प्रभूदयाल कुमावत, गोपाल कुमावत, चेतन सैनी, मदनलाल शर्मा, कुंज बिहारी शर्मा, वेद प्रकाश पारीक, पूरण कुमावत, शिव कुमार, संजय नागर, दौलतराम कुमावत, मनीष सोनी ने पदयात्रा की व्यवस्थाओं पर विचार व्यक्त किए। इस मौके पर पदयात्रा के पोस्टर का विमोचन भी किया गया।
विशदसागर का मंगल प्रवेश
जाहोता। रामपुरा-डाबड़ीके बस स्टैंड के पास गुुरुवार शाम को आचार्य विशद सागर महाराज विशाल सागर महाराज का मंगल प्रवेश हुआ। उन्होंने कहा कि दूसराें की भलाई की सोच रखने मात्र से ही स्वयं का उद्धार होता है। धरती पर जब-जब पाप बढ़ा है, तब-तब धर्म की आंधी आने के साथ धरती पर भगवान का अवतार भी आया है। इसलिए हर मनुष्य पाप से धृणा करें। भगवान की शरण में रहकर भक्ति मार्ग अपनाए। सभी धर्मो का मालिक एक है। कोई धर्म छोटा बड़ा नहीं होता। विशद सागर महाराज जैतपुरा के लिए रवाना हुए, जहां से शुक्रवार को प्रात: 7.15 बजे चौमू के लिए रवाना होंगे। इससे पूर्व विशद सागर महाराज राजावास में वार्षिकोत्सव में विधान कराने के बाद अनुयायी भक्त राजेन्द्र पाटनी, नीतेश पटाड़िया, निहालचंद बड़जात्या, राजेन्द्र काछलीवाल, पदम बड़जात्या, नेमीचंद पाटनी आदि श्रद्धालुओं के साथ राजमार्ग से गतंव्य स्थान तक गुजरे।
दादूपालकां भैराणा में मेला भरा
बिचून। संतप्रवर दादू दयाल महाराज के मुक्ति स्थल श्री दादू पालकां भैराणा धाम में महंत रामबल्लभ दास महाराज, महंत गोवर्धनदास महाराज के सान्निध्य में चल रहा वार्षिक दादू मेला गुरुवार को कई धार्मिक कार्यक्रमों के बाद संपन्न हुअा। संत रामरतनदास महाराज ने बताया कि गुरुवार को दादू वाणी मंदिर में कथा प्रवचनों के बाद प्रात: 11 बजे भोग आरती कर भंडारा हुआ। इसमें सैकडों श्रद्धालुओं ने पंगत प्रसादी ग्रहण की। इसके बाद संत-महंत दादू धाम नरायणा में मेले के लिए प्रस्थान कर गए।
भक्तिसे प्राप्त होता है सच्चा ज्ञान
कालाडेरा। कस्बेके डाबर कॉलोनी में महंत जानकी दास महाराज के सान्निध्य में हो रहे श्रीमद् भागवत महापुराण कथा ज्ञान महोत्सव के दूसरे दिन गुरुवार को कथावाचक चिरंजीलाल शास्त्री के द्वारा नारद मोह, राजा परीक्षित का जन्म एवं राजा परीक्षित को श्रृंगी ऋषि का श्राप आदि कथाओं का वाचन किया गया। कथावाचक पंडित चिरंजी लाल शास्त्री ने कहा कि भगवान हमेशा अपने भक्त के वश में होते हैं। भगवान की भक्ति से ही सच्चे ज्ञान की प्राप्ति हो सकती है। महोत्सव में महंत जानकीदास महाराज ने भी प्रवचन दिए। इस दौरान प्रधान यजमान प्रभु दयाल कुम्हार एवं सांवरमल कुम्हार ने आरती की। उपाचार्य राजेंद्र शास्त्री ने बताया कि शुक्रवार को भगवान शंकर एवं अन्य देवताओं की कथाओं का वाचन होगा।
सलेहदीपुरासे सातवीं पदयात्रा
पचकोडिया। ग्रामसलेहदीपुरा के शिव शक्ति धाम मन्दिर परिसर से गुरूवार को खाटूश्याम बाबा युवा समिति के तत्वावधान में सप्तम खाटूश्याम बाबा पदयात्रा को समिति अध्यक्ष बंशीधर जांगिड़ भामाशाह राजकुमार जैन ने रवाना किया। समिति व्यवस्थापक सुरेश कुमार शर्मा ने बताया कि प्रात: 8 बजे खाटूश्याम बाबा की सातवीं पदयात्रा खाटूश्याम धाम के लिए रवाना हुई। पदयात्रा रवाना करने से पूर्व ध्वज झांकी पूजन की गई और पूजन के बाद श्याम भक्त जयकारे डीजे पर श्याम भजनों की धुन के साथ नाचते-गाते हाथों में ध्वजा लिए हुए रवाना हुए।
बगरू. राउप्राविमें छात्रों को सम्मानित करते अतिथि।
कालाडेरा. प्रवचनदेते कथा वाचक चिरंजी लाल
बिचून. दादूपालकां भैराणा धाम के मुख्य मंदिर में भजन-कीर्तन करते श्रद्धालु।
जाहोता. रामपुरा-डाबड़ीसे गुजरते महाराज।
bho_Deva hin_Deva awa_Deva awa_Deva hin_Deva awa_Deva hin_Deva awa_Deva awa_Deva hin_Deva hin_Deva bho_Deva hin_Deva hin_Deva awa_Deva mai_Deva hin_Deva